Diari Oficial de la Generalitat Valenciana


Sumari del DOGV 5392, del 21-11-2006 (2006/12929)

Notificació a José Joaquín Torregrosa Sempere de la sentència 162/02106 dictada en les actuacions del juí de mesures fills extramatrimonials contenciós 248/2004.
-----------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12275


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a José Joaquín Torregrosa Sempere de la sentència 162/02536 dictada en les actuacions del juí de mesures fills extramatrimonials contenciós 248/2004. [2006/S12348]  
Procediment: mesures fills extramatrimonials contenciós 000248/2004.  
Juí: mesures fills extramatrimonials contenciós 000248/2004.  
Part demandant: Silvia Martínez Fernández.  
Part demandada: José Joaquín Torregrosa Sempere.  
En el juí referenciat, s'ha dictat la resolució que té el text literal següent:  
«Sentència número 162/2005.  
Dénia, 23 de setembre de 2005  
Francisca Cotillas Moreno, magistrada jutgessa del Jutjat de Primera Instància i Instrucció número 4 de Dénia i partit, ha vist estes actuacions de juí verbal, seguides amb el número 248/2004, instat per la procuradora dels Tribunals, senyora Soler Rojel, en nom i representació de Silvia Martínez Fernández, assistida del lletrat Juan González Perles, contra José Joaquín Torregrosa Sempere, en situació processal de rebel·lia, i amb intervenció del ministeri fiscal, procedix dictar la present resolució.  
Antecedents de fet  
Primer. Que la procuradora dels tribunals, senyora Soler Rojel, en la representació que té, va presentar demanda de juí verbal sobre guarda i custòdia, fixació de règim de visites i aliments contra José Joaquín Torregrosa Sempere, en base als fets que consten en esta i que es donen per reproduïts i, després d'al·legar els fonaments de dret que va estimar d'aplicació, va acabar suplicant que es dictara sentència en la qual s'acordara la fixació de les següents mesures:   
1. L'atribució de la guarda i custòdia del menor Jorge a la mare, sent-ne la pàtria potestat compartida entre ambdós progenitors.   
2. El pare del menor contribuirà, en concepte d'aliments per al fill, en la quantitat de 300 euros mensuals, quantitat que pagarà dins dels cinc primers dies de cada mes mitjançant ingrés en el compte bancari que l'actora designe a tal efecte. Esta pensió serà actualitzada anualment d'acord amb les variacions que experimente l'IPC que publique l'Institut Nacional d'Estadística. Les despeses extraordinàries seran sufragades per meitat entre ambdós progenitors, i estes despeses s'entenen per les següents: ulleres, ortodòncia, intervencions quirúrgiques, consultes mèdiques privades, tota classe de material escolar, activitats extraescolars i qualsevol altra despesa relacionada amb els estudis, i també s'inclouen les despeses de vestuari i calçat.  
Segon. Admesa a tràmit la demanda, se va citar a la part demandada i al ministeri fiscal, a fi que contestaren en el termini de 20 dies, la qual cosa va verificar el ministeri fiscal mitjançant escrit de 10 de setembre de 2004, però no el demandat, el qual va ser declarat en situació processal de rebel·lia.  
Tercer. Complit el tràmit de contestació a la demanda, d'acord amb el que disposa l'article 440 de la LEC, es va convocar a les parts a la celebració de vista, que va tenir lloc el dia 5 de maig de 2005, amb l'assistència de la part actora. Obert l'acte, l'actora es va afirmar i ratificar en l'escrit de demanda. A sol·licitud de les parts, es va rebre el plet a prova, i es va practicar com a proves, prèvia declaració de pertinença, la documental, amb el resultat que obra en el suport apte per a la gravació i reproducció del so i de la imatge.  
Quart. Després de la celebració de la vista, i de conformitat amb el que disposa l'article 770.4 LEC, es practicaren aquelles proves que no pogueren practicar-se en l'acte de la vista. Després d'això, quedaren les actuacions concloses per a dictar sentència.  
Cinqué. En la tramitació d'estes actuacions s'han observat totes les prescripcions legals.  
Fonaments jurídics  
Primer. Exercitada demanda sobre guarda i custòdia, fixació de règim de visites i aliments per Silvia Martínez Fernández contra José Joaquín Torregrosa Sempere, de les al·legacions de la part i de les proves practicades resulten acreditades les següents premisses de fet:  
1. Des de 1998 fins a 30 d'agost de 2003, Silvia Martínez Fernández i José Joaquín Torregrosa Sempere mantingueren una relació sentimental.  
2. D'esta unió, va nàixer un fill, Jorge, el 10 de maig de 1999.  
Segon. Se sol·licita en la demanda que la guarda i custòdia del fill menor, Jorge, s'atribuïsca a la mare, Silvia Martínez Fernández, i s'ha de fixar per tant, respecte del pare, José Joaquín Torregrosa Sempere, el corresponent règim de visites i comunicació.  
S'haurà de recordar que tant en la determinació del règim de guarda i custòdia dels fills menors d'edat, com en l'establiment d'un règim de visites, constituïx criteri preferent, segons resulta de la redacció del paràgraf 2.1 de l'article 92 del Codi Civil, l'interés suprem del menor, l'esmentat favor minoris que, com a principi bàsic i fonamental en esta matèria, reconegut per la Convenció dels Drets del Xiquet de les Nacions Unides (articles 3.1, 18, 20 i 27), és sancionat en la nostra Legislació a través de la Llei Orgànica 1/1996, de 15 de gener, de Protecció Jurídica del Menor.  
Per tant, respecte de la guarda i custòdia del menor Jorge, s'ha d'atribuir a la mare, Silvia Martínez Fernández, i això perquè a més a més de ser l'única que la sol·licita (el pare ni tan sols va comparéixer a l'acte de la vista), és la que de fet s'ocupa del menor, el té en la seua companyia i atén totes les seues necessitats.  
Ara bé, la pàtria potestat continuarà sent de titularitat i exercici conjunt del pare i de la mare, com és la regla general, plasmada en l'article 154 del Codi Civil, sense que concórrega cap circumstància que justifique mesura distinta.  
Per una altra banda, respecte del règim de visites, d'acord amb el que fixa l'article 94 del Codi Civil, el progenitor que no tinga amb ell els fills menors gaudirà del dret a visitar-los, comunicar amb ells i tindre'ls en la seua companyia; tanmateix, no es tracta solament, en rigor, d'un dret d'eixe progenitor, sinó que també és una obligació seua alhora que un dret dels fills, emparat pels articles 39.3 de la Constitució i 154 del Codi Civil, ja que sens dubte la presència del progenitor que no conviu habitualment amb els fills, resulta necessària per a la formació integral i el ple desenvolupat de la personalitat dels fills.  
En el cas de les actuacions, com a criteri mínim i per al cas de desacord entre els progenitors, es fixa el règim de visites que s'establirà en la part dispositiva d'esta resolució, i per a establir això es valora la distància existent entre els domicilis patern i matern.  
Tercer. Per una altra banda, se sol·licita en la demanda la fixació d'una pensió d'aliments a favor del menor Jorge i a càrrec del pare, José Joaquín Torregrosa Sempere, per import de 300 euros mensuals.  
El deure dels pares d'alimentar els fills menors, sancionat constitucionalment .article 39.3 de la Constitució Espanyola. i regulat en el Codi Civil .articles 154 i 110. com a un efecte, no ja de la pàtria potestat, sinó d'esta relació paternofilial, es configura com de duració temporal, amb origen en la procreació, de contingut absolut i proporcionant a les necessitats del progenitor, amb el seu abast subjectiu plural, doncs afecta els dos progenitors .articles 92 i 93 del Codi Civil.. Es tracta a més a més d'un dels deures de major contingut ètic del nostre ordenament de manera que per a la fixació de la quantia d'estos aliments s'han de considerar tant les possibilitats i mitjans econòmics dels progenitors obligats, com les necessitats del fill. Dins del concepte aliments s'han d'incloure no sols les despeses originades per l'alimentació en sentit estricte, sinó també aquells que siguen necessaris per a cobrir les necessitats d'habitació, roba, sanitat, educació, oci, etc., del menor fins a la seua completa formació. Sent-ne així, es considera adequat fixar una pensió alimentària de 220 euros a càrrec del senyor Torregrosa, i això atenent als seus ingressos, ja que cobra en l'actualitat uns 748 euros mensuals (document número 8 de la demanda) i a les seues possibles despeses d'alimentació, roba i habitatge. Esta pensió s'ha de pagar en la data i forma que s'establirà en la part dispositiva d'esta resolució.  
Quart. Per una altra banda, i pel que fa a les despeses extraordinàries, el senyor Torregrosa Sempere sufragarà la meitat de les despeses extraordinàries que es produïsquen durant la vida del menor, i tindran esta consideració les operacions quirúrgiques, llargues malalties, altres despeses mèdiques no cobertes per la Seguretat Social (dentista, psicòleg, ulleres, entre altres), i anàlegs, amb la notificació prèvia del fet que motiva la despesa i l'import d'este a efectes de l'aprovació, i en cas de no ser acceptat, resoldria este Jutjat.  
Ara bé, les despeses d'escolaritat, entre elles llibres i altre material escolar, i les activitats extraescolars són despeses ordinàries, doncs constituïxen un element indispensable perquè els menors desenvolupen els seus estudis, de forma que ja s'han tingut en compte a l'hora de fixar la pensió alimentària, d'igual manera que també ho són les despeses mèdiques que puguen considerar-se habituals.  
Cinqué. Atesa la naturalesa del procediment no és procedent fer expressa declaració de costes.  
Vistos els articles citats i altres disposicions de general i pertinent aplicació.  
Decisió  
Que amb l'estimació, en allò fonamental, de la demanda de juí verbal interposada per Silvia Martínez Fernández contra José Joaquín Torregrosa Sempere, acorde:  
1. Atribuir la guarda i custòdia del menor Jorge a Silvia Martínez Fernández, si bé, la pàtria potestat serà compartida per ambdós progenitors.  
2. Fixar el següent règim de visites ja que es reconeix al progenitor que no conviu habitualment amb el fill menor Jorge, és a dir, José Joaquín Torregrosa Sempere, el dret de visitar-lo, comunicar amb ell i tindre'l en la seua companyia, en els terminis i en la forma que acorden ambdós pares, procurant el major benefici del xiquet i , en cas de desacord, i com a mínim, este dret comprendrà els extrems següents:   
A) Un de cada tres caps de setmana, des de les 19.00 hores del divendres fins a les 20.00 hores del diumenge.   
B) La meitat de les vacances escolars d'estiu, Nadal i Setmana Santa, elegint el concret període de gaudi, en cas de discrepància, el pare els anys imparells, i la mare els parells.   
C) En tots els casos, el pare haurà de recollir i reintegrar el xiquet al domicili matern.  
3. En concepte d'aliments Torregrosa Sempere abonarà a Silvia Martínez Fernández, la quantitat de dos-cents vint (220,00) euros mensuals, que haurà de ser ingressada en els cinc primers dies de cada mes en el compte bancari que la mare designe, amb efectes des de la notificació de la present resolució. Esta quantitat serà actualitzada anualment d'acord amb els canvis que experimente l'índex de preus al consum d'acord amb l'Institut Nacional d'Estadística. Igualment, José Joaquín Torregrosa Sempere, sufragarà la meitat de les despeses extraordinàries que es produïsquen durant la vida del menor, tals com les operacions quirúrgiques, llargues malalties, altres despeses mèdiques no cobertes per la Seguretat Social (dentista, psicòleg, ulleres, entre altres), i anàlogues, amb la notificació prèvia del fet que motiva la despesa i l'import d'este a efectes de la seua aprovació, i en cas de no ser acceptat, resoldria este Jutjat.  
4. No es fa exprés pronunciament en relació amb les costes causades.  
Notifiqueu esta resolució a les parts, i feu-los saber que contra esta es pot interposar recurs d'apel·lació, en la forma prevista en els articles 457 i següents de la LEC 1/2000, del qual coneixerà l'Audiència Provincial d'Alacant.  
Lliureu testimoni d'esta sentència que s'unirà a estes actuacions, i l'original quedarà en el llibre de sentències d'este Jutjat.  
Esta és la meua sentència, que jutge definitivament en primera instància, que pronuncie, mane, i firme.  
Publicació. L'anterior sentència va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data, de la qual jo, la secretària judicial en done fe.  
Dénia, 26 de setembre de 2005.»  
En atenció al desconeixement de l'actual domicili o residència de la part demandada, per provisió de 31 de juliol de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a cap la diligència de notificació de la sentència a José Joaquín Torregrosa Sempere.  
Dénia, 31 de juliol de 2006.. La secretària judicial: Lidiana Anduix Serra.